Document ID: /roh_data/filtered/Bilingualer_Corpus_interleaved-it-rm.jsonl.gz/211

This is a text translated from Italian to Rumantsch Grischun.
L'assicurazione per la maternità dal punto di vista dell'uguaglianza

Nel 1945 il popolo aveva ancorato nella Costituzione l'articolo sulla protezione della famiglia impartendo in tal modo alla Confederazione il compito di preparare un'assicurazione per la maternità. Ora abbiamo la possibilità di trasporre finalmente in pratica questo incarico costituzionale con un progetto moderato e finanziabile.

Sul piano politico sovente si fa la distinzione tra tematiche per le quali lo Stato deve sentirsi competente e tra tematiche in cui non ci deve essere alcuna "ingerenza". Se si osserva più attentamente questa delimitazione, ci si accorge che spesso si tratta di temi cosiddetti femminili, che non vengono classificati come essenziali per il promovimento da parte dello Stato. Tra questi annoveriamo ad es. il riconoscimento del lavoro domestico e per la famiglia, il sostegno dell'assistenza extrafamiliare dei figli, il mantenimento o la creazione di un ambiente rispettoso del bambino e dell'essere umano oppure anche ciò che viene definito generalmente come "lavoro volontario". La medesima cosa si sente pure riguardo alla maternità: questa è una questione del tutto privata, ognuno deve sapere perciò se e come ci si deve organizzare, dimenticando la grandissima importanza anche per lo Stato rivestita per la nostra società dal crescere della futura generazione. La creazione di favorevoli condizioni di base è nell'interesse di tutti e di queste fa pure parte la tutela della maternità.

Cosa milita a favore di questo progetto nell'ottica della Commissione per l'uguaglianza?

- Se per il periodo di maternità vige un perentorio divieto di lavorare della durata di otto settimane, il proseguimento del versamento del salario deve essere garantito in ogni caso durante questo periodo. Da questa attuale carenza di protezione sono colpite solo le donne.

- L'attuale regolamentazione riduce le possibilità delle donne sul mercato del lavoro. Gli eventuali costi risultanti in caso di maternità di una collaboratrice, devono essere assunti dal/dalla datore/trice di lavoro. A titolo di paragone la perdita di guadagno dovuta all'obbligo di prestare servizio militare dei collaboratori viene finanziata dallo Stato.

- L'attuale ordinamento penalizza i rami e le aziende che occupano prevalentemente personale di sesso femminile, poiché per questi posti di lavoro risultano costi superiori. Si verifica perciò una discriminazione anche sul piano aziendale. L'assicurazione per la maternità crea quindi una perequazione degli oneri.

- Il finanziamento dell'assicurazione in parola è assicurato ed è sostenibile. Dal punto di vista del-l'uguaglianza è indispensabile mettere a disposizione un contributo minimo dello Stato per lo svolgimento dei compiti legati alla maternità.

L'assicurazione per la maternità, intesa come opera sociale per tutte le madri e le famiglie, è un elemento a cui non si può rinunciare di una politica familiare moderna. In confronto ad altri Paesi europei anche con le prestazioni di quest'assicurazione per la maternità ci ritroveremmo comunque ad essere sempre ancora un fanalino di coda. Se ci teniamo veramente a una protezione della maternità e non solo a parole, il prossimo 13 giugno deponiamo nell'urna un convinto sì.

Organo: Commissione di accompagnamento e d'impulso per questioni d'uguaglianza dei Grigioni

Fonte: it Commissione cantonale d'accompagnamento e d'impulso per questioni d'uguaglianza

Data: 04.06.1999

L'assicuranza da maternitad ord vista da l'egualitad

L'onn 1945 ha il pievel fixà l'artitgel davart la protecziun da las famiglias en la constituziun ed ha dà uschia l'incumbensa a la confederaziun d'endrizzar in'assicuranza da maternitad. Uss avain nus la schanza da realisar finalmain quest'incumbensa constituziunala cun ina proposta moderada e finanziabla.

Sin plaun politic vegni tratg savens in cunfin tranter temas, per ils quals il stadi duai sa sentir cumpetent e tanter quels nua ch'i na duai betg succeder ina "intervenziun". Sch'ins observa pli bain quest cunfin, alur datti en egl ch'igl èn savens uschenumnads temas da dunnas che na vegnan betgs valitads sco essenzials per la promoziun statala. Da quels fa part p.ex. la renconuschientscha da la lavur da tegnairchasa e da famiglia, il sustegn da la tgira d'uffants ordaifer la famiglia, il mantegniment u la creaziun d'in ambient ch'è giustifitgà per uffants ed umans u er quai che vegn designà en general sco "lavur facultativa". Il medem è er adina puspè d'udir pertutgant la maternitad: quai è bain ina fatschenta dal tuttafatg privata, mintgina e mintgin duai bain savair sez, sche e co ch'ins duai s'organisar. Ins na considerescha betg en quest connex, tge impurtanza enorma ed er statala che l'educaziun da la generaziun giuvna ha per nossa societad. La creaziun da cundiziuns generalas pli nizzaivlas pussaivel, po be esser en l'interess da nus tuts. Tar questas cundiziuns generalas tutga er la protecziun da la maternitad.

Tge pleda, ord vista da la cumissiun d'egualitad, en favur da quest project?

- Sch'igl exista in scumond da lavur stringent d'otg emnas durant il temp da maternitad, alur sto esser garantì en scadin cas il pajament cuntinuà dal salari per quest temp. Da la mancanza actuala da protecziun èn pertutgadas be dunnas.

- La regulaziun actuala sminuescha las schanzas da las dunnas sin il martgà da lavur. Ils eventuals custs che resultan en cas da la maternitad d'ina collavuratura, ston gnir purtads dal patrun/da la patruna. En cumparegliaziun vegn la cumpensaziun dal gudogn, en cas da l'obligaziun da far servetsch militar dals collavuraturs, finanziada dal stadi.

- La regulaziun actuala disfavurisescha branschas e manaschis ch'occupeschan en emprima lingia dunnas, perquai che per questas plazzas da lavur i resultan pli auts custs. Uschia ha lieu ina discriminaziun er sin il nivel dal manaschi. L'assicuranza da maternitad fa ina gulivaziun da las grevezzas.

- La finanziaziun da l'assicuranza è segirada e sa mova en in rom supportabel. Ord vista da l'egualitad èsi indispensabel d'impunder ina contribuziun statala minimala per observar l'incumbensa da la maternitad.

L'assicuranza da maternitad sco ovra sociala per tut las mammas e las famiglias è in element, dal qual ins na po betg desister en ina politica moderna da famiglia. En cumparegliaziun cun auters pajais europeics fissan nus er cun las prestaziuns da quest'assicuranza da maternitad a la cua. Sche nus manegiain propi serius cun la protecziun da la maternitad e sche nus na vulain betg che quai saja mo ina decleraziun vida, alur acceptain nus quest project ils 13 da zercladur cun persvasiun.

Gremi: cumissiun chantunala d'accumpagnament e d'impuls per dumondas d'egualitad dal Grischun

Funtauna: rg cumissiun chantunala d'accumpagnament e d'impuls per dumondas d'egualitad

Data: 04.06.1999